Men korsfarerne som hadde vært rystet over massakren ved Leal, undersøkte omstendighetene nærmere og det viste seg at de lokale beboerne i Rotalia hadde samarbeidet med øselboerne. Dette ble meget hardt straffet av både danskene og tyskerne som inntok området og underla det plyndring og herjing. I et slag ved Suntaken vant de tyske korsfarerne som drepte 500 estere. Rotalia ble et lovløst område i mange år framover.